Deadline pentru depunerea aplicațiilor electronice: 1 Decembrie 2017 Marea majoritate a burselor acoperă în totalitate costurile (taxele școlare, cazarea și cheltuielile de masă, însemnând în medie între 35.000 și 42.000 lire sterline), însă există și burse parțiale, care acoperă între 50% – 70% din costuri, acestea fiind calculate în funcție de venitul brut al familiei.  Criterii de eligibilitate pentru bursele complete: – să fie înscriși într-o formă de învățământ de nivel liceal, fiind în prezent (anul școlar – 2017-2018) în clasa a X-a; – să nu ocupe, la momentul înscrierii, un loc într-o școală din Marea Britanie; – venitul părinților (brut, combinat) pe anul 2017 să nu depășească echivalentul în lei a 30.000 lire; – vârsta elevului trebuie să fie, la 1 septembrie 2018, între 16 ani și 17 ani si 6 luni – nu pot aplica decât elevii care, la data menționată, nu depășesc vârsta maximă admisă.